《同寅范伴闇报迁计部招集南署水亭》
明代·陈迪祥

湖色媚空亭，春流溁以腻。濛雨抹烟鬟，初晴露山髻。

宛在镜中行，凭栏骋啸睇。良友惬清游，同官如同气。

寒毡促膝多，樽酒论文细。迁乔有好音，恋旧未忍弃。

新柳弱依依，似把游人系。潦倒尽君欢，夜阑犹牵袂。

作者简介：陈迪祥，字之祺。顺德人。明神宗万历四十六年（一六一八）举人，官国子监博士、兵部司务。